Ustav Fidžija
<s>Ustav Republike Fidži (engleski: Constitution of the Republic of Fiji) je aktualni ustav Fidžija, službeno na snazi od 6. rujna 2013. godine; Ustav je na snagu stupio odmah nakon predsjedničkog potpisa.</s><s>Aktualni Ustav Fidžija rezultat je političkih previranja koja su započela još 2000. godine, a kulminirala su donošenjem novog ustava, 2013. godine.</s><s>Do tog trenutka, Fidži je bio organiziran prema Ustavu iz 1997. godine, koji je često bio izložen kritikama; jedna od najspornijih točaka tog ustava bilo je stjecanje biračkog prava po rasnom ključu, što je premijer Frank Bainimarama nazvao zastarjelim nedugo nakon što je u beskrvnom puču preuzeo vlast u zemlji.</s><s>Ustav iz 1997. je abrogiran dekretom iz 2009. godine, a nakon donošenja smjernica za novi ustav, kao i javne rasprave, konačno je zamijenjen novim ustavom 2013. godine.</s>

<s>Ustav Fidžija je pisani, što iznimka u odnosu na britansku pravnu tradiciju (Britanija nema pisani ustav).</s><s>Započinje s preambulom te sadrži 12 poglavlja, koja reguliraju temeljna prava, slobode i obveze, organizaciju državne vlasti, državne financije, odgovornost državnih dužnosnika te pravila o izmjeni i tumačenju ustava.</s><s>Među najznačajnijim promjenama su ukidanje rasnog ključa pri izboru i zastupanju u Parlamentu, ukidanje neizabranog gornjeg doma kao i plemenskog Velikog vijeća poglavica te zastupanje temeljem distrikta.</s><s>Parlament Fidžija je organiziran kao jednodomno tijelo, a aktivno biračko pravo se po prvi puta stjecalo s 18 godina.</s>

<s>Novi Ustav dodijelio je jednaki zakonski status Indofidžijcima, a formalizirao je i dopuštenost višestrukog državljanstva, koje je bilo odobreno još od 2009. godine.</s>

<s>Reference</s>

<s>Vanjske veze 
 Constitution of the Republic of Fiji (2013) : Pacific Islands Legal Information Institute</s>

<s>Pravo na Fidžiju
Fidži
2013</s>

